sasicodes/solvari-1 huggingface dataset:
விசாரணைக்கு வந்த ஒரு பெரியவரை திருப்பியனுப்ப ஆட்டோ செலவிற்குக் காசில்லாமல் ஒரு காவல்துறை பணியாளர் தடுமாறும் காட்சி சிரிப்பை வரவழைத்தாலும் அங்குள்ள நடைமுறைப் பிரச்னைகளையும் நம்மால் உணர முடிகிறது.
பெரும்பாலும் பயங்கரவாதிகளாகவே இஸ்லாமிய சமூகம் தமிழ் சினிமாவில் சித்தரிக்கப்படும் அபத்தமான சூழலில் இதில் வரும் ஒரு திருமணக்காட்சியும் ஒரு பந்தா பேர்வழியால் எளிய மக்கள் பிரியாணி பெற முடியாமல் தடுக்கப்படும்போது அவர் தண்டிக்கப்படும் காட்சியும் நடைமுறையில் நாம் அன்றாடம் காணும் மதநல்லிணக்கத்தை உறுதிப்படுத்துவதாக அமைந்துள்ளது.
திரைப்படத்தின் முதற்பாதி பிரகாஷ் மற்றும் இவானாவின் காதல் காட்சிகள் மூலம் சுவாரசியமாக நகரும்போது இரண்டாம் பாதி ஜோதிகாவின் அதிரடி விசாரணைக் காட்சிகளின் மூலம் பரபரப்பாகச் செல்கிறது.
ஆங்கிலத் திரைப்படங்களைப் போன்று இந்தப்படத்தின் நீளம் சுமார் தொன்னூறு நிமிடங்கள் என்பதால் தேவையற்ற காட்சிகள் இன்றி ரத்தினச் சுருக்கமாக படம் முடிந்து விடுகிறது.
இன்று காலை பொழுது விடிந்தது என்கிற வாக்கியம் எத்தனை சம்பிரதாயமாக இருக்குமோ அப்படித்தான் இருக்கும் ராஜாவின் பின்னணி இசை சிறப்பாக இருந்தது என்று சொல்வதுவும்.
நாமே புதுசா ஒரு சாமியை உருவாக்கினாத்தான் சரிவரும் என்பது முதற்கொண்டு நீதிமன்றத்தில் உளறிக் கொட்டும் அரசு வழக்கறிஞரின் சமூகம் குறித்து நீதிபதி கேட்க அப்பா வடகலை அம்மா தென்கலை என்று அவர் பதில் சொல்வது போன்ற ரகளையான நகைச்சுவை வசனங்கள் படம் முழுக்க சுவாரசியத்தைக் கூட்டுகின்றன.
நீதி சட்டம் என்று சமூகத்தின் பெரும்பாலான நிறுவனங்கள் செல்வாக்கான குற்றவாளிகளுக்குச் சாதகமாக இயங்கும்போது எளிய மக்களுக்கான நீதியை எவரால் தர முடியும் என்கிற கேள்வியைப் படம் மிக அழுத்தமாக முன்வைக்கிறது.
சமூகத்தின் பார்வையில் அது சட்டப்பூர்வமற்றதாகத் தெரிந்தாலும் இம்மாதிரியான குற்றங்களைச் செய்தவர்கள் கடுமையாக தண்டிக்கப்படவேண்டும்.
காவல்துறை அதிகாரிகளே தங்களின் கைகளில் சட்டத்தை எடுத்துக் கொள்ளலாமா என்பது முதற்கொண்டு இத்திரைப்படம் குறித்து கேட்க நமக்கு ஆயிரம் கேள்விகள் உண்டு.
ஆனால் எளியோர்களின் இருப்பு கேள்விக்குள்ளாக்கப்படும்போது அவர்களைக் காக்கப் புறப்படும் மனித தெய்வங்களின் வழிமுறைகளைக் கேள்வி கேட்கும் தகுதி நமக்கிருக்கிறதா என்கிற பதிலை மிக அழுத்தமாக முன்வைக்கிறது இந்தத் திரைப்படம்.
பாலா படங்களின் வழக்கமான தாக்கமும் அழுத்தமும் இத்திரைப்படத்தில் சற்று மட்டுப்பட்டிருந்தாலும் அவருடைய மிகச்சிறந்த படங்களில் நாச்சியார் முன்னணி இடத்தைப் பிடிக்கும் என்பதில் சந்தேகமில்லை.
ஆனால் தமிழ் சினிமாவில் மட்டும் இதுதான் நகைச்சுவை என்று முத்திரை குத்தப்பட்ட சில தேய்வழக்கு விஷயங்கள் நெடுங்காலமாக நீடிக்கின்றன.
அதிலும் உலக சினிமாக்களின் பரிச்சயம் மிகுந்து வரும் சமகாலத்தில் தமிழ் சினிமாவின் இளம் இயக்குநர்களிடமிருந்து அவ்வாறான முயற்சிகள் தொடர்ந்து வெளிப்படுகின்றன.
பரோலில் வெளியே வந்திருக்கும் ரவுடியான மங்கேஸ்வரன் அ மங்கா மிஷ்கின் அன்றைய நாளின் மாலைக்குள் காவல்துறையிடம் தன்னை ஒப்படைத்துக் கொள்ள வேண்டும்.
தன்னுடைய மைத்துனனான ரகு எதிர்ப்பிற்குப் பயந்து தன் காதலியை ரகசியமாக திருமணம் செய்து கொள்ளப் போகும் தகவல் பிச்சைக்கு கிடைக்கிறது.
தன்னுடைய குடும்பத்துடன் வேண்டாவெறுப்பாக இந்த எதிர்பாராத திருமணத்திற்கு கிளம்பும் பிச்சை உதார் விடும் தன்னுடைய குணாதிசயத்திற்கு ஏற்ப செல்லும் வழியில் ஏற்படும் ஒரு சில்லறைத் தகராறில் ரவுடி மங்காவின் பகையைச் சம்பாதிக்கிறான்.
வாய்ச்சவடால் உள்ளவன்தான் என்றாலும் அப்பாவியான பிச்சை இவனிடமிருந்து தப்பித்தானா கர்ப்பிணி மனைவி உள்ளிட்ட இவர்களின் குடும்பம் என்னவானது என்கிற அலைச்சலின் ஒருநாள் பயணமே சவரக்கத்தி ரவுடியிடமிருந்து உயிருக்காக மன்றாடும் கதாபாத்திரத்தின் பெயர் பிச்சை.
ஒரு கோழையைப் போல படம் முழுவதும் ஓடி ஒளிந்து கொண்டேயிருக்கும் பிச்சை வாய் பேச முடியாத ஒரு தேநீர்க்கடை மாஸ்டரிடம் உபதேசத்தைப் பெறும் போது துணிச்சல் கொள்கிறான்.
அந்தக் கடையின் பெயர் பரிசுத்தம் மிதிவண்டி நிலையம் இப்படியாக பாத்திரங்களும் காட்சிகளின் பின்னணி விவரங்கள் ஒவ்வொன்றும் இந்த திரைப்படத்தில் மிக கவனமாக உருவாக்கப்பட்டுள்ளதை ஒருபுறம் ரசிக்க முடிகிறது.
பிச்சையை பழிவாங்க செல்வதா அல்லது அன்றைய தினத்தை நிம்மதியாக கழித்து விட்டு சிறைக்குத் திரும்புவதா என்கிற கட்டாயம் மங்காவிற்கு ஏற்படுகிறது.
ஒரு நாணயத்தின் பக்கம் ஒருவனின் வாழ்க்கையையே தீர்மானிக்கும் கமலின் ஆளவந்தான் நந்து பாத்திரம் போல ஒரு நாணயம்தான் பிச்சையின் வாழ்க்கையைத் தீர்மானிக்கிறது.
காது கேளாக்குறையுள்ள மனைவியிடம் எரிந்து விழுவது மங்காவிடம் உயிர்ப்பிச்சை கேட்டுவிட்டு சமயோசிதமாக தப்பிப்பது தன் தந்தையின் புகைப்படத்தை கிழித்துப் போடும் இன்ஸ்பெக்டரை துணிச்சலாக பழிவாங்குவது என்னவொரு அற்புதமான காட்சி என்று பல காட்சிகளில் பிச்சைமூர்த்தியாகவே வாழ்ந்துள்ளார் ராம்.
தன் கணவன் வீரன் என்று அப்பாவித்தனமாக நம்புவதும் அதே சமயம் ஒரு வழக்கமான மனைவியாக அவனை மட்டம் தட்டிக் கொண்டேயிருப்பதும் அசந்தர்ப்பமான சமயங்களில் பழமொழியைச் சொல்லி விட்டு நாக்கைத் துருத்துவதும் என ரசிக்க வைத்திருக்கிறார்.
ஏதோ தப்பா தெரியுது.. வேண்டாம்டா என்று மங்காவின் மனச்சாட்சி போல எச்சரித்துக் கொண்டேயிருக்கும் தாய்மாமன் பாராட்டு பெறுவதற்காக முதலில் ஆலோசனை சொல்லி விட்டு பிறகு அவதிப்படும் மங்காவின் அடியாள் அலெக்சாண்டருக்கே பஞ்சாயத்து சொன்ன குடும்பம்டா நம்மளுது என்று வீராப்புடன் கிளம்பி அடிவாங்கி தவழ்ந்து வரும் பிச்சையின் தாய்மாமன் வில்லங்கமான உடல்பாகத்தில் தாக்கப்பட்டு அந்த அவஸ்தையோடு படம் முழுக்க வரும் இன்னொரு அடியாள் மங்காவின் நகல் போலவே எல்லாவற்றிற்கும் ஆத்திரப்படும் இளைஞன் அடி தாங்கல முதலாளி என்று கதறும் பிச்சையின் உதவியாள் உலகின் தத்துவச் சிக்கல்களை உரக்க விவாதித்தபடி வரும் மனநலம் குன்றிய நபர் ஷாஜி என்று ஒவ்வொரு சிறிய பாத்திரமும் சுவாரசியமாகவும் கவனமாகவும் உருவாக்கப்பட்டுள்ளது.
தன்னை ஆபாசமாக வெறித்துப் பார்த்து விட்டு தன் கணவன் தர்மஅடி வாங்குவதற்கு காரணமாக இருக்கும் மங்காவை நீ நல்லாவே இருக்க மாட்டே என சாபம் விடுகிறாள் ஓர் இளம் குடும்பப்பெண்.
ஒருநாளின் காலையில் துவங்கி அன்று மாலைக்குள் நிகழும் திரைக்கதை என்பதால் அதுசார்ந்த ஒழுங்கையும் ஒத்திசைவையும் வெளிச்சத்தையும் மிக கவனமாக பதிவு செய்துள்ளார் ஒளிப்பதிவாளர் கார்த்திக் வெங்கட்ராமன்.
என்னதான் ராக்கெட் விழுந்தாலும் நம்ம குண்டியை கைவெச்சுதான் கழுவ வேண்டியிருக்கு என்கிற முணுமுணுப்பு வசனம் போன்று பல காட்சிகளில் மென்நகைச்சுவை வெடிகளும் பகடிகளும் இருக்கின்றன.
அண்ணாந்து பார் பாடல் முதற்கொண்டு காட்சிகளின் பின்னணிக்கேற்ப அற்புதமாக ஒலிக்கும் இசை வரை அரோல் கரோலியின் ராஜ்ஜியம் கொடி கட்டிப் பறக்கிறது.
பூனை எலி விளையாட்டு போல கொலைவெறியுடன் துரத்தும் ஒரு முட்டாள்தனமான கோபக்காரன் அவனிடமிருந்து உயிர்தப்ப அலையும் ஒரு புத்திசாலி கோழையின் கதை சினிமாவிற்கு புதிதானது அல்ல.
பல சிறிய கூறுகளுடன் இந்தக் கதையை சுவாரசியப்படுத்தியுள்ள சவரக்கத்தி ஒட்டுமொத்த கவனத்தில் எதிர்பார்ப்பை நிறைவேற்றவில்லை.
மிஷ்கினின் எழுத்து என்பதால் அது தொடர்பான சாயல்கள் சில இருந்தாலும் தன்னுடைய தனித்தன்மையை இயக்குநர் ஆதித்யா பதிவு செய்துள்ளது பாராட்டத்தக்கது.
ஆனால் என்னதான் விநோத வகை நகைச்சுவை என்றாலும் பாத்திரங்களின் வடிவமைப்பு காட்சிகள் சூழல்கள் வசனங்கள் என்று அவற்றிற்கு என்று இருக்கவேண்டிய மெனக்கிடலும் சிரத்தையும் போதுமான அளவு இல்லாத காரணத்தினால் பார்வையாளர்களைக் கவர்வதில் பின்தங்கியிருக்கிறது இந்தத் திரைப்படம்.
பல்லண்டம் பேரண்டம் பால்வீதி என்று அதீதமான முஸ்தீபுகளுடன் துவங்குகிற திரைப்படம் ஆந்திர மாநிலம் கர்நூல் மாவட்டத்தில் எமசிங்கபுரம் என்கிற கற்பனையான பிரதேசத்தை அறிமுகப்படுத்துகிறது.
தீரன் அதிகாரம் ஒன்று திரைப்படத்தில் கொடூரமாகக் காட்டப்பட்ட கொள்ளைக் கும்பலை அதற்கு நேர்மாறாக சிரிப்புத் திருடர்களாக சித்தரிக்கிறது இந்தத் திரைப்படம்.
அந்த இளம்பெண் யார் விஜய் சேதுபதி எதற்காக அவரைக் கடத்த வேண்டும் இந்தப் பயணத்தில் நிகழ்ந்தவை என்ன போன்றவற்றை மென்நகைச்சுவையாக சொல்ல முயன்றிருக்கிறார்கள்.
ச்சீ.. தள்ளு என்று தன்னுடைய உதவியாளர்களைக் கட்டுப்படுத்துவது தனது தவவாழ்க்கையின் கொடுமையைப் பற்றி மூச்சு விடாமல் நீளமான வசனத்தின் மூலம் விளக்குவது போன்ற காட்சிகளில் கவர்கிறார்.
ஒரு முன்னணி நடிகராக அவர் வளர்ந்து வரும் நேரத்தில் இம்மாதிரியான பரிசோதனை முயற்சிகளுக்குத் தயங்காமல் தன்னை ஒப்புக்கொடுத்துவிடுவது ஒருபுறம் பாராட்ட வைக்கிறது என்றாலும் அவர் மீதான நம்பகத்தன்மையை இன்னொருபுறம் சிதைக்கிறது என்பதையும் கவனிக்கவேண்டும்.
நாயகிகளையே லூஸூ பாத்திரங்களாகச் சித்தரித்துக்கொண்டிருக்கும் போக்கிலிருந்து விலகி நாயகனை அதுபோன்று காட்ட முயன்ற இயக்குநரின் வித்தியாசமான பெண்ணியச் சிந்தனையைப் பாராட்ட வேண்டும்.
பாஸ் என்கிற பாஸ்கரன் ஆர்யா போன்று ஒரு ரசிக்கத்தக்க முட்டாள் பாத்திரத்தை நன்றாகவே கையாண்டிருக்கிறார் கெளதம் கார்த்திக்.
உனக்கென்ன மெளனராகம் கார்த்திக்குன்னு நெனப்பா என்று ஓரிடத்தில் கேட்கப்படும் வசனத்தைப் போல தனது தந்தையின் உடல்மொழியை நகலெடுக்க முயன்றிருக்கிறார்.
ஒருவகையில் பார்வையாளர்களின் எண்ணத்தை இந்தக் காட்சி பிரதிபலிக்கும் அதே சமயத்தில் இயக்குநரை நோக்கியும் மனதிற்குள் கேட்க வைத்திருக்கிறது.
பிரெண்டு லவ் பெயிலர் என்பது போன்று இதுவரை துண்டு வேடங்களில் வந்து கொண்டிருந்த டேனியலுக்கு இத்திரைப்படம் ஒரு முக்கியமான மைல்கல்லாக இருக்கும்.
பாவாவைப் பத்தி தப்பா பேசினே கொன்னுருவேன் என்று தன் கண்களாலேயே காதலைப் பொழியும் காயத்ரி சில காட்சிகளில் வந்தாலும் ரசிக்கவே வைக்கிறார்.
குற்றப்பரம்பரையாக முத்திரை குத்தப்பட்ட இனக்குழு ஒன்றை தமிழக சூழலில் காட்டினால் பிரச்சினை உருவாகலாம் என்று ஆந்திராவிற்கு நகர்த்திச் சென்ற புத்திசாலித்தனத்தைப் படத்தின் திரைக்கதையிலும் இயக்குநர் காட்டியிருக்கலாம்.
சிரிக்கலாமா வேண்டாமா என்று தயங்க வைக்கும் அளவில் சில காட்சிகள் நகரும்போது இதற்குப் போயா சிரிக்க வேண்டும் பல காட்சிகள் எரிச்சலூட்டுகின்றன.
இப்படியொரு அபத்த நகைச்சுவை திரைப்படத்திற்கும் தனது அசாதாரண உழைப்பைத் தந்திருக்கும் இசையமைப்பாளர் ஜஸ்டின் பிரபாகரைத் தனியாகப் பாராட்ட வேண்டும்.
சூது கவ்வும் மாதிரியான ஓர் அபத்த நகைச்சுவைத் திரைப்படத்தை மாறுபட்ட பாணியில் இயக்குநர் தர முயன்றிருக்கிறார் என்று தோன்றுகிறது.
ஏற்கெனவே சோர்வடைந்திருக்கும் பார்வையாளர்களை இரண்டாம் பாகம் வரக்கூடும் என்கிற அறிவிப்பின் மூலம் பயமுறுத்தி வெளியே அனுப்புகிறார்கள்.
நல்ல நாள் பார்த்து ஒரு திரைப்படத்தை துவங்குவதை விடவும் நல்ல திரைக்கதையை நம்புவதே அடிப்படையானது என்பதை உறுதி செய்கிறது இந்தத் திரைப்படம்.
சித்தூர் ராணியான பத்மாவதியின் பேரழகைக் கேள்விப்பட்டு அவளைக் காணாமலேயே மோகித்து அவளை அடைவதற்காகப் பெரும்படையையே திரட்டிக்கொண்டு செல்கிறான் தில்லி சுல்தான் அலாவுதீன் கில்ஜி.
கோட்டை முற்றுகையிடப்பட்டதும் வேற்று ஆண்களிடம் அகப்படாமல் தங்களைப் பாதுகாத்துக் கொள்ள ராஜபுத்ர வழக்கப்படி தீயில் விழுந்து மாய்த்துக் கொள்கிறாள் பத்மாவதி.
கில்ஜி வம்சத்தின் முதல் சுல்தானாகிய ஜலாலுதீன் கில்ஜியின் அறிமுகத்துடன் மெல்லத் துவங்குகிற திரைப்படம் அவரை நயவஞ்சமாகக் கொன்று தில்லிப் பேரரசைக் கைப்பற்றும் அலாவுதீன் கில்ஜியின் வருகைக்குப் பிறகு வேகமெடுக்கிறது.
சிங்கள அரசின் இளவரசியான பத்மாவதியைக் கண்டவுடன் காதல் கொள்ளும் சித்தூர் மன்னன் ரத்தன் சிங் அவளை இரண்டாவது மனைவியாகத் திருமணம் செய்துகொண்டு தலைநகரான மேவாருக்கு அழைத்து வருகிறான்.
சித்தூர் சாம்ராஜ்யத்தை அழிப்பேன் என்று உறுதி பூணுகிற ராஜகுரு நேராக அலாவுதின் கில்ஜியிடம் சென்று பத்மாவதியின் பேரழகைப் பற்றி அவனுக்கு ஆசை உண்டாகுமாறு வர்ணிக்கிறார்.
பல மாதங்கள் அங்கேயே காத்திருக்கும் அவன் பிறகு ஒரு நயவஞ்சகத் திட்டத்தின் மூலம் ரத்தன் சிங்கை தில்லிக்கு கடத்திச் செல்கிறான்.
அவளுடைய நோக்கம் நிறைவேறியதா அலாவுதீன் ஏன் மறுபடியும் சித்தூர் மீது படையெடுத்தான் ரத்தன் சிங்கிற்கு என்னவாயிற்று ஆயிரக்கணக்கான ராஜபுத்ர பெண்கள் தீக்குளிக்கும் துர்நிலைமை ஏன் உண்டாயிற்று என்பதையெல்லாம் பரபரப்பும் சுவாரசியமும் இணைந்த காட்சிகளின் மூலம் சொல்லியிருக்கிறார்கள்.
தேவதாஸ் முதற்கொண்டு பாஜிராவ் மஸ்தானி வரை பல காவியத் திரைப்படங்களைப் பிரத்யேக அழகியலுடன் உருவாக்குவதில் விற்பன்னர் சஞ்சய் லீலா பன்சாலி.
நாம் இதுவரை பார்த்திருந்த பல சரித்திரப் படங்களிலிருந்து பெரும்பாலும் விலகி கதையாடலில் ஒரு புதிய பாணியை இத்திரைப்படம் கொண்டிருக்கிறது எனலாம்.
பிரகாசம் நிறைந்திருக்கும் அரண்மனையும் வண்ணமிகு பட்டாடைகளுடன் அமர்ந்திருக்கும் மன்னரும் அமைச்சர்களும் இத்திரைப்படத்தில் இல்லை.
மாறாக தீப்பந்தங்கள் விளக்குகள் வெளிச்சத்தில் பெரும்பான்மையாக இருளும் சிறிய வெளிச்சமுமாக சித்தரிக்கப்பட்டிருக்கும் எளிமையான உள்ளரங்கக் காட்சிகள் நம்பகத்தன்மையையும் பரவச உணர்வையும் ஒருங்கே அளிக்கின்றன.
இதுவரையிலான சரித்திரத் திரைப்படங்களின் வழக்கமான கதையாடலின்படி நீள நீளமாக நாம் பார்த்த காட்சிகள் எல்லாம் இத்திரைப்படத்தில் மிகச்சுருக்கமாக ஆனால் அழுத்தமாகச் சொல்லப்பட்டு விடுகின்றன.
மங்கோலியர்களை எதிர்த்து புழுதிப்படலத்திற்குள் செல்லும் அலாவுதீன் சில நொடிகளில் எதிரியின் தலையோடு திரும்பும் காட்சியை ஓர் அற்புத உதாரணமாகச் சொல்லலாம்.
சித்தூரின் நிலவெளிக் காட்சிகள் மிகுந்த அழகியலுடன் காட்டப்படும் அதன் அரண்மனைக் காட்சிகள் போர் தொடர்பான காட்சிகள் என்று பெரும்பாலானவை ஆர்ப்பாட்டமில்லாத அழகுடன் உருவாக்கப்பட்டிருக்கின்றன.
வன்முறைக் காட்சிகள் பெரும்பாலும் நேரடியாகச் சித்தரிக்கப்படாமல் தவிர்க்கப்பட்டிருப்பது இயக்குநரின் நுண்ணுணர்வைக் காட்டுகிறது.
சிறந்த உச்சக்காட்சிகள் அமைந்த இந்தியத் திரைப்படங்களின் வரிசையில் பத்மாவத் திரைப்படத்தையும் சேர்க்கலாம் எனுமளவிற்கு மிகுந்த அழகியலுடன் இதன் உச்சக்காட்சி செயலாக்கப்பட்டிருக்கிறது.
ஒருகாலக்கட்டம் வரை அலட்சியமாக உருவாக்கப்பட்டுக் கொண்டிருந்த டப்பிங் படங்கள் வணிகச் சந்தையின் விரிவு காரணமாக மிகுந்த உழைப்பும் மெனக்கெடலும் நிறைந்ததாக மாறியிருக்கிறது.
ரத்தன் சிங் உடனான காதல் காட்சிகள் அலாவுதினீன் சதியை முன்பே யூகித்து கணவரை எச்சரிக்கும் சாமர்த்தியம் சமயோசிதத்துடன் கணவரை மீட்கும் வீரம் வேறு வழியில்லாத சூழலில் மரணத்தை புன்னகையுடன் எதிர்கொள்ளும் தியாகம் என்று ஓர் அசலான ராணியைப் போலவே வாழ்ந்திருக்கிறார்.
சித்தூர் கோட்டையின் முன்னால் பல மாதங்கள் காத்திருக்கும் வீரர்களை உற்சாகப்படுத்த நெகிழ்ச்சியும் மிகையுணர்ச்சியும் கலந்து பேசி பின்னர் தன் தளபதியை நைச்சியமாக ஒரு பார்வை பார்க்கும் காட்சி சிறப்பு.
எந்தவொரு சிக்கலான சூழலிலும் ராஜபுத்ர மரபை மீறாத கண்ணியமான அரசனின் பாத்திரத்தை ஆர்ப்பாட்டமில்லாமல் அடக்கமாக வெளிப்படுத்தியிருக்கிறார்.
சித்தூர் வீரர்களின் தாக்குதலினால் தான் வளர்த்த அரிய பறவை இறந்து போனதை துக்கத்துடன் ரத்தன் சிங்கிடம் சொல்லும் காட்சி அவரின் இன்னொரு பக்கத்தை சிறிதளவு காட்டுவது மட்டுமே ஆறுதல்.
இத்திரைப்படம் தொடர்பாக எழுந்த சர்ச்சைகளும் போராட்டங்களும் வன்முறைகளும் எத்தனை அபத்தமானவை என்பதைப் படத்தைப் பார்க்கும்போது உணர முடிகிறது.
எத்தனை பெரிய எதிரியாக இருந்தாலும் அவன் விருந்தாளியாக வந்திருக்கும்போது கொல்லக்கூடாது என்கிற உயர்ந்த மரபை அவர்கள் பின்பற்றியிருக்கிறார்கள்.
பல முக்கியமான சந்தர்ப்பங்களில் பத்மாவதி முன்வைக்கும் ஆலோசனையும் அவளது வீரமும் மிகச் சிறப்பாகக் காட்சிப்படுத்தப்பட்டிருக்கிறது.
இதற்கு மாறாக கில்ஜிக்கள் போர் வெறியர்களாகவும் மரபை மதிக்காத நயவஞசர்களாகவும் பெண் பித்தர்களாகவும் பதவியைக் கைப்பற்ற நெருங்கிய உறவுகளைக் கூட கொல்லத் துணியும் சதிகாரர்களாகக் காட்டப்பட்டிருக்கிறார்கள்.
அந்தக் கால மன்னர்களும் பேரரசர்களும் தங்களைப் பற்றி வருங்காலம் பேசப்போகும் வரலாறு குறித்தான அதீதமான பிரக்ஞையுடன் இருந்திருக்கிறார்கள்.
என்னைப் பற்றி எழுதாத வரலாற்றின் பக்கங்களுக்குத் தண்டனை கொடுத்துக்கொண்டிருக்கிறேன் என்று அவற்றை ஏளனமாக தீயில் எரிக்கிறான் அலாவுதீன்.
வரலாற்றுப் புனைவை அடிப்படையாகக் கொண்டு உருவாக்கப்பட்டிருந்தாலும் இத்திரைப்படத்தில் சில வரலாற்றுப் பிழைகளும் திரிபுகளும் இருப்பதாகச் சொல்கிறார்கள்.
கூட்டுத் தீக்குளிப்பு என்கிற பிற்போக்கான கருத்தாக்கத்தை மீண்டும் இத்திரைப்படம் கவனப்படுத்தியிருக்கிறது என்கிற குற்றச்சாட்டும் உண்டு.
ஓர் ஆச்சரியமான கிளைமாக்ஸ் தவிர்த்து எளிதில் யூகிக்கக்கூடிய தேய்வழக்கு காட்சிகளுடன் சலிப்பூட்டுகிற இன்னொரு அடிதடி மசாலாதான் ஸ்கெட்ச் கார் பைனாஸ் முதலாளியிடம் பணிபுரிபவர் விக்ரம்.
ராயபுரம் குமார் என்கிற பிரபலமான ரெளடியின் ராசியான கார் தன்னுடைய முதலாளிக்குச் சொந்தமானது என்கிற பழைய கதையை அறிந்தவுடன் முதலாளி விசுவாசத்துடன் மிகுந்த ஆபத்துக்கிடையில் அதைக் கடத்தி வருகிறார்.
பல காட்சிகளில் அடுத்து என்னவாகும் என்பதை எளிதாக யூகிக்க முடிந்தாலும் எவரும் எதிர்பாராத திருப்பத்துடன் திரைக்கதையை அமைத்த இயக்குநருக்கு பாராட்டு.
இத்தனை திறமையான நடிகர் ஏன் இத்தனை பலவீனமான திரைக்கதைகளாகத் தொடர்ந்து தேர்ந்தெடுத்துக் கொண்டிருக்கிறார் என்கிற ஆதங்கம் தோன்றாமல் இல்லை.
மெதுவாக உருண்டு வந்து கொண்டிருக்கும் ரோடு ரோலரின் இடையே பாறாங்கல்லை வைத்து தடுப்பது போல சோம்பலான காட்சிகளின் இடையே இடையூறாக வந்து எரிச்சலூட்டும் பாடல்கள்.
வடசென்னை என்றாலே ரெளடிகள் சமூக விரோதிகள் நிறைந்திருக்கும் குற்றங்கள் நிகழும் இடம் என்கிற பொதுப்புத்தி சார்ந்த கற்பிதத்தை இந்தப்படமும் கண்மூடித்தனமாக பின்பற்றியிருக்கிறது.
சிறார்களை பணியிடங்களில் சேர்ப்பதின் மூலம் இளம் குற்றவாளிகளை உருவாக்காதீர்கள் என்று கடைசியில் இயக்குநர் சொல்கிற திடீர் உபதேசம் அதுவரையான காட்சிகளுக்கு எவ்விதத்திலும் பொருத்தமில்லாமல் சிரிப்பை வரவழைக்கிறது.
ஸ்கெட்ச் என்றால் வடசென்னை வழக்கில் பொதுவாக ஒருவரைக் கொலை செய்வதற்காகத் திறமையாக திட்டம் தீட்டுவது.. அப்படியொரு வார்த்தையை கார்களை எடுக்கும் விஷயத்திற்காக அநாவசியமாகப் பயன்படுத்தியிருக்கிறார்கள்.
இத்தனை புத்திசாலித்தனமான நாயகன் தன்னைச் சுற்றியுள்ள ஆபத்தைச் சிறிதளவும் யூகித்திருக்க மாட்டான் என்பதும் இவனுடைய நற்குணத்தை அவர்கள் அறிந்திருக்க மாட்டார்கள் என்பதும் தர்க்கம் இல்லாமல் இடிக்கிறது.
கணினி யுகத்திலும் தீர்ந்து போன ஸ்கெட்ச் பேனாவால் எழுதப்பட்ட பலவீனமான திரைக்கதையை இயக்குநர் விஜய்சந்தரும் நடிகர் விக்ரமும் நம்பியது ஆச்சர்யம்.
அங்கு உயர் அதிகாரியாக இருக்கும் சுரேஷ் மேனன் வாங்கும் லஞ்சத்தை தம்பி ராமையா மொட்டைக் கடிதத்தின் மூலம் காட்டிக் கொடுக்க முயல அதிகாரியால் பழிவாங்கப்பட்டு பணியை இழக்கிறார்.
ஊழலின் காரணமாக தகுதியுள்ளவர்கள் வேலை கிடைக்காமல் அவதிப்படுவதும் தகுதியற்றவர்கள் முன்னேறும் சூழலை எதிர்க்க நினைக்கிறார்.
எனவே சிபிஐ அதிகாரிகளின் அடையாளத்தில் ஒரு போலியான குழுவை அமைத்து ஊழல்களின் மூலம் பதுக்கி வைக்கப்பட்டிருக்கும் செல்வங்களை ரெய்டுகள் மூலம் கைப்பற்றுகிறார்.
ஒரு பக்கம் மிக அநாயசமாகவும் தெனாவெட்டாகவும் தன்னுடைய அதிகாரத்தைத் துஷ்பிரயோகம் செய்வதும் இன்னொரு புறம் மூத்த அதிகாரியிடம் பணிந்து பதறுவதும் என சிறப்பான பங்களிப்பு.
ஆல் இன் ஆல் அழகுராஜா என்கிற பழைய கிளாசிக் காமெடியை நினைவுகூர வைப்பது போல் பெட்ரோமாக்ஸ் லைட்டை பார்க்கும் போதெல்லாம் மேன்டிலை செந்தில் உடைப்பதை வேறு வழியின்றி நகைச்சுவை என்று நினைத்துக் கொள்ளலாம்.
சிபிஐ அதிகாரிகளுக்கான நேர்காணலில் நான் ஊழல்வாதிகளைப் பிடித்துச் சிறையில் தள்ளுவேன் என்று ஆவேசமாக சொல்பவரின் பெயர் சசிகலா.
சொடக்கு மேல சொடக்குப் போடுது நானா தானா ஆகிய பாடல்களுக்குப் பார்வையாளர்கள் அதிஉற்சாகம் கொள்ளும்படி ரகளையாக இசையமைத்திருக்கிறார் அனிருத்.
எண்பதுகளில் நடக்கும் சம்பவங்கள் என்பதால் அந்தக் காலக்கட்டத்தின் சினிமா சுவரொட்டிகள் கட்அவுட்கள் பழைய மாநகரப் பேருந்துகள் கோல்ட் ஸ்பாட் குளிர்பானம் பியட் அம்பாசிடர் கார்கள்.
பஜாஜ் ஸ்கூட்டர் என்று பின்னணியின் நம்பகத்தன்மைக்காக அசாதாரணமான தினேஷ் கிருஷ்ணனின் காமிரா ஸ்ரீகர் பிரசாத்தின் எடிட்டிங் போன்ற நுட்பக் கலைஞர்களின் பங்களிப்பு படத்திற்குப் பலமாக அமைந்திருக்கின்றன.
பூனைஎலி விளையாட்டில் அமைந்த திரைக்கதை அக்ஷய் குமார் அனுபம் கேர் மனோஜ் பாஜ்பாய் போன்ற அற்புதமான நடிகர்களின் பங்களிப்பு என்று பெரும்பாலான அம்சங்கள் நிறைவாக அமைந்திருக்கும்.
அவற்றின் தயாரிப்புகளில் கலந்துள்ள ரசாயனப் பொருட்கள் உள்ளிட்ட பல்வேறு ஆபத்துக்களைப் பற்றி நுகர்வோர் சமூகத்திடம் போதுமான விழிப்புணர்வு இல்லை.
ஒருபக்கம் ஏமாற்றும் முதலாளிகள் இன்னொரு பக்கம் ஏமாறும் நுகர்வோர்கள் இருக்கிற நிலையில் தொழிற்சாலைகளில் பொருட்களை உற்பத்தி செய்வது முதல் அவற்றைச் சந்தைப்படுத்துவது வரை பல்வேறு நிலைகளில் உழைக்கிற பணியாளர் சமூகம் தார்மீக நோக்கிலும் சுயபொறுப்புடனும் கையாண்டால் உணவுப் பொருள் கலப்பட பிரச்னைக்குத் தீர்வு கிடைக்கலாம் என்று சொல்கிறது வேலைக்காரன் திரைப்படம்.
விசுவாசம் என்கிற பெயரில் முதலாளிகள் செய்யும் தவறுகளுக்கெல்லாம் தொழிலாளிகள் உடந்தையாக நிற்கத் தேவையில்லை அவர்களும் சமூகத்தின் ஒரு பகுதி என்கிற முறையில் அந்த அநீதிகளைத் தட்டிக் கேட்கலாம் வணிக அநீதிகளுடன் உடன்படாமலிருக்கலாம் என்பது இதன் மையம்.
பிரகாஷ் ராஜின் கட்டுப்பாட்டில் உள்ள அந்தக் குப்பத்து இளைஞர்கள் கூலிப்படைத் தொழிலில் சீரழிவதைக் கண்டு மனம் வருந்துகிறான்.
அந்த முயற்சிகளில் தோல்வி ஏற்படும் சூழலில் குடும்ப வறுமை காரணமாக தன் சேவையைக் கைவிட்டு பன்னாட்டு நிறுவனம் ஒன்றில் பணிக்குச் சேர்கிறான்.
மிகுந்த ஆர்வத்துடன் உழைத்து முன்னேறிக் கொண்டு வரும் அவனுக்கு கூலிப்படைத் தொழிலும் கலப்பட உணவுகளைச் சந்தைப்படுத்தும் நிறுவனங்களும் ஏறத்தாழ ஒரே அளவிலான சமூக சீர்கேடுகளைத்தான் உற்பத்தி செய்கின்றன என்கிற உண்மை தெரியவருகிறது.
பணியாளர்களுக்கு விழிப்புணர்வு ஊட்டி அவர்களை ஒன்றுபடுத்துவதின் மூலம் இந்தச் சமூக ஆபத்தை தடுப்பதற்கான வேலைகளில் ஈடுபடுகிறான் ஆனால் சில வெற்றிகளையும் பல பின்னடைவுகளையும் அவன் சந்திக்க வேண்டியிருக்கிறது.
பன்னாட்டு நிறுவனங்களுடன் அறிவாயுதம் கொண்டு அவன் நிகழ்த்தும் இந்தப் போரில் வென்றானா என்பதை மீதமுள்ள பரபரப்பான காட்சிகள் விவரிக்கின்றன.
பன்னாட்டு நிறுவனத்தில் இணைந்த பிறகும் தன்னுடைய பேச்சில் குப்பத்து வாடையை கைவிடாமலிருப்பது பாத்திர வடிவமைப்பிலுள்ள கவனத்தைக் காட்டுகிறது.
ரோபோ சங்கர் சதீஷ் விஜய் வசந்த் தம்பி ராமைய்யா விநோதினி அருள்தாஸ் சினேகா போன்ற துணை நடிகர்கள் தங்களின் பங்களிப்பை சரியாக நிறைவேற்றியிருக்கிறார்கள்.
இதர மொழிகளில் வெற்றி பெற்ற திரைக்கதைகளைத் தன் தம்பியான ஜெயம் ரவியை வைத்து தமிழ் வடிவம் கொடுக்கத்தான் இவரால் முடியும் என்கிற எதிர்மறையான பிம்பத்தை இத்திரைப்படத்தின் மூலம் அழுத்தமாக துடைத்துள்ளார்.
வானொலி நிலையத்தை வெல்டிங் தொழில் செய்யும் தந்தையின் மூலம் கம்பியை வெட்டச் சொல்லி நாயகன் திறப்பு விழா நிகழ்த்துவது நண்பனைக் கொல்ல வருபவர்களின் மீது கோபம் ஏற்படுவதற்காக சிவகார்த்திகேயன் பிரகாஷ்ராஜை நினைத்துக் கொள்ளும்போது எதிரே வரும் அத்தனை நபர்களும் பிரகாஷ்ராஜ் போலத் தோன்றுவது.. என்பன போன்ற சின்ன சின்ன ஆச்சரியங்கள் படம் முழுவதும் நிறைந்திருக்கின்றன.
சிவகார்த்திகேயனின் பிம்பத்தைக் கருத்தில் கொண்டு ஆக்ஷன் காட்சிகளை அதிகம் வைக்காமல் நகைச்சுவை இழையோடு பயணிக்க வைத்திருப்பது சிறப்பு.
ஒரு சூப்பர் மார்க்கெட் திட்டமிட்டு அமைக்கப்படுவதின் பின்னணியில் உள்ள வணிகத்தந்திரங்களை ஃபகத் பாஸில் விளக்கும் காட்சி ஆச்சரியப்படுத்தவும் சிந்திக்கவும் வைக்கிறது.
சாகிற தறுவாயில் பிரகாஷ்ராஜ் உண்மைகளைக் கொட்டுவது பிரபலமான கார்ப்பரேட் முதலாளியின் மகனை இதர முதலாளிகள் அறியாமலிருப்பது சிவகார்த்திகேயனின் உணர்ச்சிகரமான உரையைக் கேட்டு பணியாளர்கள் ஒன்றுகூடுவது போன்றவை சினிமாவின் வழக்கமான நாடகம்.
இனி விளம்பரப் படங்களில் நடிக்க மாட்டேன் என்று இதன் இசை வெளியீட்டு விழாவில் சிவகார்த்திகேயன் அறிவித்ததும் இதன் எதிரொலியாக இருக்கலாம்.
படத்தின் உணர்ச்சிகரமான கிளைமாக்ஸின் போது சில பார்வையாளர்கள் தன்னிச்சையாக கைபேசியின் விளக்கை எரியச்செய்து மகிழ்ச்சி ஆரவாரம் செய்தார்கள்.
முன்னோட்டக் காட்சிகளைப் பார்த்துவிட்டு இப்படி இருக்குமோ அப்படி இருக்குமோ என்கிற முன்தீர்மானங்களும் எதிர்பார்ப்புகளும் துளியும் இல்லாமல் சென்றால் உண்மையிலேயே ஒரு வித்தியாசமான அனுபவத்தைத் தருகிறது.
சர்வதேச நிறுவனங்களால் திட்டமிட்டு கட்டமைக்கப்படும் நுகர்வுக்கலாசாரம் குறைந்தபட்ச நுண்ணுணர்வும் அறமும் இன்றி வணிகத்திற்காக ஊடகங்கள் நிகழ்த்தும் அபத்தங்கள் உயிர்க்கொல்லி நோயினால் பாதிக்கப்படுபவர்கள் வீடுகளிலிருந்தும் சமூகத்திலிருந்தும் புறக்கணிக்கப்படும் அவலம் போன்ற பல புள்ளிகளை எவ்வித பிரச்சார தொனியும் இன்றி இணைத்து அழகான கோலமாக்கியிருக்கிறார் அறிமுக இயக்குநர் அருண்பிரபு புருஷோத்தமன்.
தீவிரவாதியோ என்கிற சந்தேகத்தின் பேரில் காவல்துறையால் கடுமையான விசாரணைக்கு ஆளாகும் பெண்ணாகத்தான் நமக்கு அருவி அறிமுகமாகிறாள்.
பாலுமகேந்திரா மகேந்திரன் போன்ற இயக்குநர்களின் திரைப்படங்களில் அற்புதமாக சித்தரிக்கப்படுவதைப் போல திறமையான மாண்டேஜ் காட்சிகளின் மூலம் அருவியின் மழலைப் பருவம் முதல் மங்கைப் பருவம் வரை நம் முன் விவரிக்கப்படுகிறது.
ஆனால் பழைய கல்யாணியைப் போல தற்கொலைக்கு முயலாமல் புழு புலியாவது போல கயவர்களை ரெளத்ரத்துடன் திரும்பிப் பார்ப்பதுதான் அருவியிடமுள்ள வித்தியாசம்.
நம்முடைய கற்பித மகிழ்ச்சிகளுக்குப் பின் பெருவணிகர்களின் லாபவெறியும் தந்திரமும் மறைந்திருக்கிறது என்று பேசும் உலகமயமாக்க அரசியல் அபாரம்.
தங்களின் வணிகத்திற்காக குறைந்தபட்ச நுண்ணுணர்வுமின்றி மனித உணர்ச்சிகளோடு விளையாடும் ஊடகங்களின் அபத்தச் செயல்களை கிழித்து தோரணம் கட்டியிருக்கிறார்கள்.
எளிய சமூகத்தினரின் குடும்ப உறவுச் சிக்கல்களை நாட்டாமைத்தனத்தோடு பஞ்சாயத்து செய்கிற பாவனையில் வணிகமாக்குகிற அயோக்கியத்தனங்கள் திறமையாக அம்பலப்படுத்தப்படுகின்றன.
மிகையொப்பனையுடன் அலப்பறை செய்யும் நிகழ்ச்சி ஒருங்கிணைப்பாளராக லஷ்மி கோபால்சுவாமி எந்தவொரு அசந்தர்ப்ப சூழலையும் நிகழ்ச்சிக்கு தீனியாக்க முயலும் இயக்குநராக கவிதா பாரதி உதவி இயக்குநர்கள் படும் பாட்டை திறமையாக சித்தரிக்கும் ப்ரதீப் ஆண்டனி கடைநிலை உதவியாளனான சுபாஷ் என்கிற சிறுவன் என்று பல துணை பாத்திரங்கள் தங்களின் ஆகச்சிறந்த பங்களிப்பை தந்திருக்கிறார்கள்.
உள்ளரங்க காட்சிகள் நம்பகத்தன்மையை சற்று இழந்திருந்தாலும் தொலைக்காட்சி அலுவலகத்தை காவல்துறை சுற்றி வளைக்கும் காட்சிகள் விசாரணைக் காட்சிகள் போன்றவை நம்பத்தகுந்த வகையில் உருவாக்கப்பட்டிருக்கின்றன.
வணிகத் திரைப்படங்களின் பொதுவான பாணியிலிருந்து முற்றிலும் விலகி புது விதமான ஆத்மார்த்த அனுபவத்திற்கு உள்ளாக்குகிறது இசையும் பாடல்களும்.
ஷெல்லே காலிஸ்ட்டின் அற்புதமான ஒளிப்பதிவும் குழப்பம் தராத நேர்த்தியோடு காட்சிகளை ஒழுங்குபடுத்தியிருக்கும் ரேமண்டின் எடிட்டிங்கும் பாராட்டுக்குரியது.
சர்வதேச திரைவிழாக்களில் விருது பெற்ற இத்திரைப்படத்தில் இத்தனை சிறப்புகள் இருந்தாலும் படத்தில் சில குறைகளும் போதாமைகளும் இல்லாமல் இல்லை.
தனக்கு அநீதியை இழைத்தவர்களிடம் மன்னிப்பைக் கோருவதுதான் அவளது நோக்கம் என்றால் எதற்காக இத்தனை பெரிய நாடகம் என்கிற கேள்வி வியப்புடன் தோன்றுகிறது.
இது படத்தை பற்றிய விமரிசனமா என்றால் ஆமாம் இது படத்தை பற்றிய விமரிசனம்தான் ஆனால் இதில் படத்தில் நடித்துள்ள நடிகர்களின் நடிப்பு எப்படி என்று சொல்ல போவதில்லை படத்தின் பின்னணி இசை காட்சிகளுக்கு பொருந்தியதா என்று ஆராயப் போவதில்லை படத்தொகுப்பு கதைக்கு பலம் சேர்த்ததா என்று யோசிக்கப் போவதில்லை நடிகர்களின் ஆடை மற்றும் அலங்காரம் கதாப்பாத்திரங்களை சரியாக வடிவமைத்ததா என்று பேச போவதில்லை ஒளி மற்றும் ஒலிப் பதிவுகள் எப்படி என்று கூற போவதில்லை இவை எதுவும் இல்லை என்றால் அப்பறம் என்ன விமரிசனம் என்று கேட்கிறீர்களா?
உங்கள் ஒவ்வொருவருக்கும் உள்ளே இருக்கும் கேள்விகளை இந்தப் படத்தில் காண்பிக்கப்பட்ட சில காட்சிகளுடன் ஒப்பிட்டு பதில் தேடும் ஒரு முயற்சி.
அதனால் இது பெண்களுக்கான பதிவு என்று கருதி படிக்காமல் விட்டு விடாதீர்கள் ஆண்களே இதில் உங்களுக்கு சில கேள்விகளும் உங்களது கேள்விகளுக்கு பதில்களும் கூட இருக்கலாம்.
இதில் நீங்கள் பார்க்கப் போவது முற்றிலும் மகளிர் மட்டும் படத்தில் உங்களைக் கவனிக்க வைத்த சில வசனங்களும் அதில் வித்தியாசப்படுத்தப்பட்டிருக்கும் பெண்மையும் பெண்ணியமும்.
இறுதியாக மோகன் ராஜா இயக்கிய தனி ஒருவன் படத்தில் கதையின் கதாநாயகன் ஜெயம் ரவி கூறும் ஒரு வசனம் பலரது கவனத்தை ஈர்த்தது பெண்ணியம் என்பது ஆண்கள் செய்கின்ற தப்பையெல்லாம் வரிசை கட்டி செய்வது அல்ல அது வேறு ஆனால் அந்த வேறு என்பது என்ன?
அவர்களைப் பொருத்தவரை ஆண்கள் சிகரெட் பிடிப்பது உடல்நலக் கேடு என்று கூறும் இந்தச் சமூகம் பெண்கள் சிகரெட் பிடித்தால் ஒழுக்கக் கேடு என்று சொல்வது ஏன்?